Dapper om jou gawes te gebruik - Voelgoed
Tuis Voelgoed Blogs Dapper om jou gawes te gebruik
Dapper om jou gawes te gebruik
Dit moet jy vandag weet: Jy is deur die Skepper van die heelal uniek geskape en met gawes geseën.
Jy is nie ‘n fout nie. Jy is ‘n meesterstuk.
Dieselfde God wat die aarde laat beweeg, die sterre in die naghemel geplaas het, en ook die fynste besonderhede in elke blom gesit het, het jou ook pragtig geskape.
Hy het jou gawes gegee wat uniek is vir die doel wat Hy vir jou lewe het. Nie vir iemand anders se lewe nie. Nie vir die lewe wat jy wens jy gehad het nie. Nie vir die roeping wat glo jy moes hê nie. Nee, God het jou die gawes gegee wat jy nodig het om jou deel by te dra in Sy wonderlike liefdesverhaal van verlossing.
Dit is so belangrik dat jy dit weet, want dit is belangrik dat ons, as die Liggaam van Christus, elkeen ons unieke bydrae lewer, en in ons areas werk met die gawes wat Hy ons gegee het.
Net soos ons liggame nie goed sou werk as ons net hande, bene, en harte was nie …. ons sou ‘n deurmekaar spul wees en niks bereik nie. Ons sou nie oorleef nie, laat staan nog ​​die werk doen waarvoor God ons geroep het.
Nee, die liggaam moet saamwerk met die gemeenskaplike doel, en tog elkeen uniek begaafd in hul spesialiteit. Ons het net twee arms, twee oë, twee hande, twee voete, een hart, een mond nodig … en die lys gaan aan.
En ons hoef nie met mekaar mee te ding nie. Mededinging skend net die liggaam en weerhou ons daarvan om effektief te wees.
Net soos ons liggame verskillende dele nodig het om te funksioneer, so het die kerk ook. Elkeen van ons moet groei, dien en vir Jesus lewe!
Diversiteit in die liggaam is bewys van die wysheid van God. – Warren Wiersbe
Diversiteit lei tot verdeeldheid wanneer die lede met mekaar meeding; maar wanneer die lede omgee vir mekaar lei diversiteit tot eenheid. – Warren Wiersbe
Paulus herinner ons vandag in ons verse dat ons as een eenheid funksioneer, een liggaam. Nie afsonderlike dele nie.
Ons gawes is nie vir ons om op te gaar of te bevorder om onsself beter te maak as ander nie … nee. Ons gawes is vir ons om te deel, om die mense om ons beter te maak, en te help … om die liggaam te dien, nie om onafhanklik daarvan te wees nie.
Net soos enige sportspan verskeie lede nodig het, elk wat in hul posisie speel, het die Liggaam van Christus ook verskeie lede nodig. God het elkeen van ons die presiese gawes gegee wat die hele liggaam nodig het.
Ons is op ons beste wanneer ons saam dien as een.
En wat ons almal saam bind, die “olie” wat help om ‘n masjien te laat werk, is liefde vir die Liggaam van Christus.
Liefde bedek menigte sondes.
Liefde vloei oor elke stuk en weerhou dit van wrywing.
Kom ons wees dapper en gebruik die gawes wat God ons goedgunstiglik gegee het en hou op om te wens dat ons eerder ander gawes ontvang het.
Dit neem ‘n span om ‘n sokkerwedstryd te wen, een speler kan nie al die posisies speel nie. Dit is dieselfde vir die Liggaam van Christus. Ons het mekaar nodig, om te woeker met ons talente, almal met dieselfde fokus … om eer aan God te bring.
Vorige artikelDie waarde van ‘n voorbeeld
As jy die treadmill mis!
Blogger - Alta Strauss - Oktober 5, 2018
Elkeen van ons ervaar teleurstelling die een of ander tyd in ons lewens, maar wat is teleurstelling? Teleurstelling word ervaar wanneer ons verwagting en realiteit nie mekaar ontmoet nie. Ons...